Hemmeligheden består i det tilbehør og de genstande, man tilføjer udover altanmøblerne. Et godt tip er at placere flotte havekrukker fyldt med duftende krydderurter, fx italienske krukker med rosmarin og mynte eller en grøn glaseret krukke med lavendel. Flotte og bløde tæpper er også et must for at skabe hygge. Du kan vælge nogle småblomstrerede, hvis du er til den romantiske stil eller vintage stil, eller gå efter tæpper i pangfarver og geometriske mønster, hvis du læner dig mod en retro stil. En altanparasol skaber også både hygge samtidig med, at den er enormt praktisk mod solen. Altanparasoller findes i mange farver og modeller. En dug på bordet skaber også altid hygge, og der findes så mange flotte og skønne duge, at det helt ærligt er svært at vælge. Et praktisk tip er dog at gå efter en dug, der er vandafvisende eller nanobehandlet.